SS Baldur

SS Baldur, lehen Jacob Christensen deitua, alemaniar zamaontzia izan zen.

 Historia 
Jacob Christensenen eraikuntza 1920an Sunderlandeko Blumer, John & Co enpresari mandatua eman zioten eta urriaren 11n uretaratu eta urte bereko azaroan entregatu zuten. Norvegiako bandera zuen britainiar jabetzako itsasontzia izaten jarraitu zuen 1923ra arte, Bergengo A/S D/S Mathilda ontzi-enpresari saldu ziotenera arte. Eskandinaviako herrialdeak ontziaren jabetza izaten jarraitu zuen 1940ra arte, Alemaniak Norvegia inbaditu zuen arte. Hori gertatzen zen bitartean, Jacob Christensen Rocheforteko portuan zegoen lotuta, Frantzian, motorraren arazo baten ondorioz.

Alemanek Frantzia inbaditu zutenean, Jacob Christenseneko eskifaiak, alemaniarren aurrerapenari ihes egiteko itsasontzia ez zela konponduta egongo ikusirik, itsasontzia hondoratu zuten 1940ko ekainaren 18an, tripulazioak britainiar ontzietan ihes eginez. Portura iritsitakoan, alemanek atzera egin eta itsasontzia konpondu zuten, SS Baldur izena jarriz. Itsasontzia 1941ean integratu zen erabat III. Reichean, Seereederei Frigga ontzi-enpresaren eskutik, Hanburgo erregistro portu izanik.

 Hondoratzea 
SS Baldur zamaontziak Espainiatik Alemaniara mineralak garraiatzeko balio izan zuen 1944ra arte, HMS Sceptre britainiar itsaspekoak torpedoz jo zuen arte, Saltacaballoko zamalekuan ainguratuta zegoela, Castro Urdialesen. Itsaspeko hau Bilbo parean SS Hochheimer erasotzetik zetorren, 1.762 tonako erregistro gordinekoa (TRB) eta V-402 eta V-405 patruila-ontzi alemaniarrek babestua, eta gauerdia pasata hondoratu zen alemaniar merkantzia-ontzia harrapatu zuen bere torpedoekin.

SS Baldurren aurkako erasoak, zamaontzia hondoratzeaz gain, lau pertsona hil zituen: bi tripulatzaile alemaniar, frantziar bat eta Román Gabriel Pérez Quintana lotunearen arduraduna (Castro Urdiales, 49 urte). Zamalekua ere erabilerarik gabe geratu zen bi urtez, egokitu zuten arte. Erresuma Batuko Gobernuak barkamena eskatu zuen Espainiako ur jurisdikzionalak urratzeagatik, eta erantzukizun guztia itsaspeko komandantearengan deskargatu zuen. Arthur Dyer jatorri britainiarreko bilbotarrak, Bilboko MI6ko agenteak, Royal Navyko bere nagusiei SS Baldurren posizioaz ohartarazi zien, etorkizuneko erasoa prestatzen ari zela.

Gaur egun, bere ontzi-hondarrak hor jarraitzen du, eta urpekaritzan bisita daiteke.

 Erreferentziak 

 Kanpo estekak 

Kategoria:Norvegiako itsasontziak
Kategoria:Alemaniako itsasontziak
Kategoria:Kargaontziak
Kategoria:Ingalaterran eraikitako itsasontziak
Kategoria:Bizkaiko golkoan hondoratutako itsasontziak